**ΠΑΝΕΛΛΗΝΙΑ ΕΝΩΣΗ ΑΘΗΝΑ, 12/10/2020**

**ΥΠΑΛΛΗΛΩΝ ΓΡΑΜΜΑΤΕΙΑΣ**

**ΔΙΟΙΚΗΤΙΚΩΝ ΔΙΚΑΣΤΗΡΙΩΝ**

**Λ. ΡΙΑΝΚΟΥΡ 87**

**Τ.Κ. 115 24 ΑΘΗΝΑ**

**Email:** **peygdd@yahoo.gr**

**ΕΚΛΟΓΕΣ ΓΙΑ ΤΗΝ ΑΝΑΔΕΙΞΗ ΤΩΝ ΑΙΡΕΤΩΝ ΕΚΠΡΟΣΩΠΩΝ ΤΩΝ ΥΠΑΛΛΗΛΩΝ ΣΤΑ ΥΠΗΡΕΣΙΑΚΑ ΣΥΜΒΟΥΛΙΑ**

 Συναδέλφισσες και Συνάδελφοι,

 Στις 22 Οκτωβρίου 2020, θα διεξαχθούν οι εκλογές για την ανάδειξη αιρετών μελών στα Υπηρεσιακά Συμβούλια του Σ.Τ.Ε & του Εφετείου.

 Οι εκλογές για την ανάδειξη των εκπροσώπων των εργαζομένων στα υπηρεσιακά συμβούλια είναι πολύ σημαντικές, καθώς αποτελούν τον θεματοφύλακα των δικαιωμάτων μας. Πρόκειται για την εκλογή των συναδέλφων, που θα μας εκπροσωπούν στα 5μελή υπηρεσιακά συμβούλια των Διοικητικών Εφετείων και στο 5μελες και 7μελες υπηρεσιακό συμβούλιο του Σ.Τ.Ε., για τα επόμενα δύο χρόνια.

 Τα υπηρεσιακά συμβούλια είναι ένας θεσμός με ιδιαίτερη σημασία για τους εργαζόμενους. Με την καθολική ψήφο μας, θα διασφαλίσουμε τη συμμετοχή μας στα συλλογικά όργανα αποφάσεων, με συναδέλφους που θα διαφυλάξουν την υπεράσπιση των δικαιωμάτων μας, χωρίς δεσμεύσεις – σκοπιμότητες και μικροσυντεχνιακές λογικές.

 Στα υπηρεσιακά Συμβούλια θα πρέπει να εκπροσωπούμαστε από συναδέλφους που δεν βρέθηκαν εκεί για να αναπαράγουν τον παραγοντισμό, που δεν θα «κτυπούν στην πλάτη» ή θα «χαϊδεύουν αυτιά».

 Συναδέλφους με μαχητικότητα, σεμνότητα και ευθυκρισία, που θα υπερασπίζονται τα δικαιώματα **όλων** των συναδέλφων.

 Συναδέλφους που θα λογοδοτούν και θα απολογούνται δημόσια.

 Τα εκλεγμένα μέλη των υπηρεσιακών συμβουλίων με διαφάνεια, αντικειμενικότητα, αξιοκρατία και αδιαμεσολάβητη ενημέρωση των συναδέλφων για όλα τα ζητήματα αρμοδιότητας των υπηρεσιακών συμβουλίων, μπορούν να αποτελέσουν την ασπίδα προστασίας στο πρόβλημα του κάθε συναδέλφου.

 Στηρίξτε τους ικανούς έντιμους και με γνώση συναδέλφους μας, για μια σωστή και δίκαιη λειτουργία του θεσμού, χωρίς σκόπιμες εξυπηρετήσεις και παραγοντισμούς.

**Στις 22 Οκτωβρίου 2020, ημέρα Πέμπτη**

**Συμμετέχουμε μαζικά στην κρίσιμη και σημαντική εκλογική διαδικασία**

**ΨΗΦΙΖΟΥΜΕ - ΣΤΗΡΙΖΟΥΜΕ το θεσμό των αιρετών στα Υπηρεσιακά Συμβούλια.**

**Για το Δ.Σ.**

 **Ο Πρόεδρος Η Γενική Γραμματέας**

 **Φώτιος Πέρρος Θεοδώρα Γιαννοπούλου**